CELEX: 32005D0395
Language: lt
Date: 1115683200000
Title: 2005 m. gegužės 10 d. Tarybos sprendimas 2005/395/BUSP, iš dalies keičiantis Sprendimą 2001/80/BUSP dėl Europos Sąjungos karinio štabo įsteigimo

26.5.2005   
            
            
               LT
            
            
               Europos Sąjungos oficialusis leidinys
            
            
               L 132/17
            
         
      TARYBOS SPRENDIMAS 2005/395/BUSP
   2005 m. gegužės 10 d.
   iš dalies keičiantis Sprendimą 2001/80/BUSP dėl Europos Sąjungos karinio štabo įsteigimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį,
   atsižvelgdama į Europos Bendrijos steigimo sutartį, ypač į jos 207 straipsnio 2 dalį,
   kadangi:
   
               (1)
            
            
               Šiuo metu organizuojant Europos Sąjungos karinio štabo (ES karinio štabo) veiklą ir jo struktūroje neatsižvelgta į naujas jo užduotis.
            
         
               (2)
            
            
               Be to, dėl vadovavimo autonominėms karinėms operacijoms tam tikromis aplinkybėmis Taryba, pasikonsultavusi su ES kariniu komitetu, gali nuspręsti pasitelkti ES karinio štabo kolektyvinius pajėgumus, ypač kai reikalingas jungtinis civilinis-karinis atsakas ir kai nenurodoma jokia nacionalinė vadavietė.
            
         
               (3)
            
            
               Todėl būtina iš dalies pakeisti ES karinio štabo įgaliojimus ir veiklos organizavimą.
            
         
               (4)
            
            
               2005 m. balandžio 12 d. Politinis ir saugumo komitetas rekomendavo iš dalies pakeisti ES karinio štabo įgaliojimus ir veiklos organizavimą.
            
         
               (5)
            
            
               Todėl būtina iš dalies pakeisti Sprendimą 2001/80/BUSP (1),
            
         NUSPRENDĖ:
   1 straipsnis
   Sprendimas 2001/80/BUSP iš dalies keičiamas taip:
   
               1)
            
            
               2 straipsnis pakeičiamas taip:
               „2 straipsnis
               Europos Sąjungos karinio štabo įgaliojimai ir veiklos organizavimas apibrėžiami šio sprendimo priede.“.
            
         
               2)
            
            
               4 straipsnis pakeičiamas taip:
               „4 straipsnis
               Europos Sąjungos karinio štabo nariams taikomos taisyklės, nustatytos 2003 m. birželio 16 d. Tarybos sprendimu 2003/479/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių (2).
            
         
               3)
            
            
               Sprendimo 2001/80/BUSP priedas pakeičiamas šio sprendimo priedu.
            
         2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos Oficialiajame leidinyje.
   
      Priimta Briuselyje, 2005 m. gegužės 10 d.
      
         
            Tarybos vardu
         
         
            Pirmininkas
         
         J. KRECKÉ
         
      
   
   
      (1)  OL L 27, 2001 1 30, p. 7.
   
      (2)  OL L 160, 2003 6 28, p. 72.“.
   
      PRIEDAS
      EUROPOS SĄJUNGOS KARINIO ŠTABO (ES KARINIO ŠTABO) ĮGALIOJIMAI IR VEIKLOS ORGANIZAVIMAS
      1.   Įvadas
      Helsinkyje ES valstybės narės nusprendė Taryboje įkurti naujus nuolatinius politinius ir karinius organus, kad ES galėtų imtis atsakomybės vykdydama visas konfliktų prevencijos ir krizių valdymo užduotis, apibrėžtas Europos Sąjungos sutartyje (ES sutartis). Kaip numatyta Helsinkio ataskaitoje, ES karinis štabas „Tarybos struktūrose savo karine kompetencija ir parama prisideda prie bendros Europos saugumo ir gynybos politikos įgyvendinimo, įskaitant ES vadovaujamų karinių krizių valdymo operacijų vykdymą“.
      Europos Vadovų Taryba 2003 m. gruodžio 12–13 d. susitikime palankiai įvertino dokumentą „Europos gynyba, NATO – ES konsultacijos, planavimas ir operacijos“. 2004 m. gruodžio 16–17 d. Europos Vadovų Taryba patvirtino išsamius pasiūlymus, kaip įgyvendinti šį dokumentą. Nustatomi tokie ES karinio štabo įgaliojimai:
      2.   Misija
      Karinis štabas atlieka išankstinį perspėjimą, situacijos vertinimą ir strateginį planavimą ES sutarties 17 straipsnio 2 dalyje numatytoms misijoms ir užduotims, įskaitant Europos saugumo strategijoje nustatytas misijas ir užduotis. Jis taip pat nustato Europos nacionalines ir daugiašales pajėgas bei įgyvendina politiką ir sprendimus, kaip nurodo Europos Sąjungos karinis komitetas (ESKK).
      3.   Vaidmuo
      
                  —
               
               
                  Štabas yra ES karinės kompetencijos šaltinis;
               
            
                  —
               
               
                  Štabas užtikrina ryšį tarp ESKK ir ES prieinamų karinių išteklių, teikia karinę kompetenciją ES organams, kaip nurodo ESKK;
               
            
                  —
               
               
                  Štabas atlieka tris pagrindines funkcijas: išankstinio perspėjimo, situacijos vertinimo ir strateginio planavimo;
               
            
                  —
               
               
                  Štabas sudaro išankstinio perspėjimo galimybę. Jis planuoja, vertina ir teikia rekomendacijas dėl krizių valdymo koncepcijos ir bendros karinės strategijos bei įgyvendina ESKK sprendimus ir nurodymus;
               
            
                  —
               
               
                  Štabas remia ESKK vertinant situacijas ir analizuojant strateginio planavimo (1) karinius aspektus, skirtus visoms ES sutarties 17 straipsnio 2 dalyje numatytoms misijoms ir užduotims, įskaitant Europos saugumo strategijoje nustatytas misijas ir užduotis, vykdyti visose ES vadovaujamose operacijose, neatsižvelgiant į tai, ar ES pasitelkia NATO išteklius ir pajėgumus;
               
            
                  —
               
               
                  Štabas remia (Generalinio Sekretoriaus – vyriausiojo įgaliotinio ar Politinio ir saugumo komiteto (PSK) prašymu) laikinas misijas trečiosiose šalyse ar tarptautinėse organizacijose, kad būtų teikiamos reikiamos konsultacijos ir pagalba, susijusi su konfliktų prevencijos, krizių valdymo ir padėties stabilizavimo po konflikto kariniais aspektais;
               
            
                  —
               
               
                  Štabas dalyvauja tobulinant, vertinant ir peržiūrint pajėgumų tikslus, atsižvelgdamas į atitinkamų valstybių narių poreikį užtikrinti, kad jie atitiktų NATO gynybos planavimo procesą ir „Partnerystės taikos labui“ planavimo ir peržiūros procesą laikantis sutartų procedūrų;
               
            
                  —
               
               
                  Štabas dirba glaudžiai bendradarbiaudamas su Europos gynybos agentūra;
               
            
                  —
               
               
                  Štabas privalo stebėti, vertinti ir teikti rekomendacijas dėl pajėgų ir pajėgumų, kuriuos ES suteikia valstybės narės, mokymo, pratybų ir tarpusavio sąveikos;
               
            
                  —
               
               
                  Štabas, pirmiausia pasitelkęs civilinę–karinę grupę, užtikrina gebėjimą sustiprinti nacionalinę vadavietę, paskirtą vykdyti autonominę ES operaciją;
               
            
                  —
               
               
                  Štabas, pasitelkęs civilinę–karinę grupę, yra atsakingas, kad būtų formuojami pajėgumai planuoti ir vykdyti autonominę ES karinę operaciją, bei išlaiko pajėgumus ES kariniame štabe greitai įkurti konkrečios operacijos operacijų centrą, ypač kai reikalingas jungtinis civilinis–karinis atsakas ir kai nenurodoma jokia nacionalinė vadavietė, Tarybai pasikonsultavus su ESKK ir priėmus sprendimą dėl tokios operacijos.
               
            4.   Užduotys
      
                  —
               
               
                  Štabas, vadovaujant ESKK, teikia karinę ekspertizę Generaliniam Sekretoriui – vyriausiajam įgaliotiniui ir ES organams;
               
            
                  —
               
               
                  Štabas vykdo galimų krizių stebėseną, remdamasis atitinkamais nacionalinės ar daugiašalės žvalgybos pajėgumais;
               
            
                  —
               
               
                  Štabas teikia Situacijų centrui karinę informaciją ir gauną jos įvertinimą;
               
            
                  —
               
               
                  Štabas vykdo strateginį išankstinį planavimą kariniais klausimais;
               
            
                  —
               
               
                  Štabas nustato Europos nacionalines ir daugiašales pajėgas ES vadovaujamoms operacijoms ir sudaro jų sąrašą, derindamas su NATO;
               
            
                  —
               
               
                  Štabas prisideda prie nacionalinių ir daugiašalių pajėgų, kurias ES teikia valstybės narės, kūrimo ir rengimo (įskaitant mokymą ir pratybas). Santykių su NATO sąlygos apibrėžiamos atitinkamuose dokumentuose;
               
            
                  —
               
               
                  Štabas organizuoja ir koordinuoja procedūras su nacionalinėmis ir daugiašalėmis vadavietėmis, įskaitant ES prieinamas NATO vadavietes, kuo labiau užtikrindamas suderinamumą su NATO procedūromis;
               
            
                  —
               
               
                  Štabas prisideda nagrinėjant ESGP numatytos kovos su terorizmu karinius aspektus;
               
            
                  —
               
               
                  Štabas padeda kurti karinių išteklių ir pajėgumų panaudojimo, vykdant stichinių ar žmogaus sukeltų nelaimių padarinių likvidavimo operacijas, koncepcijas, doktrinas, planus ir procedūras;
               
            
                  —
               
               
                  Kariniu aspektu štabas programuoja, planuoja, vykdo ir vertina ES krizių valdymo procedūras, įskaitant ES ir NATO procedūrų vykdymą;
               
            
                  —
               
               
                  Štabas dalyvauja finansiškai vertinant operacijas ir pratybas;
               
            
                  —
               
               
                  Štabas palaiko ryšį su nacionalinėmis vadavietėmis ir daugiašalių pajėgų daugiašalėmis vadavietėmis;
               
            
                  —
               
               
                  Štabas užmezga nuolatinius ryšius su NATO pagal „ES ir NATO nuolatinius susitarimus“;
               
            
                  —
               
               
                  Štabas yra NATO ryšių palaikymo grupės būstinė ir išlaiko ES grupę Vyriausioje sąjungininkų pajėgų Europoje vadavietėje (SHAPE) pagal 2004 m. gruodžio 13 d. Tarybos priimtą pirmininkaujančios valstybės narės pranešimą dėl ESGP;
               
            
                  —
               
               
                  Štabas užmezga atitinkamus ryšius su nustatytais korespondentais JT bei kitose tarptautinėse organizacijose, įskaitant ESBO ir Afrikos Sąjungą, šioms organizacijoms sutikus;
               
            
                  —
               
               
                  Štabas padeda kaupti visapusišką patirtį;
               
            
                  —
               
               
                  Pasitelkus civilinę–karinę grupę atliekamos užduotys:
                  
                              —
                           
                           
                              Generalinio sekretoriaus–vyriausiojo įgaliotinio ar PSK iniciatyva štabas vykdo strateginį nepaprastosios padėties planavimą;
                           
                        
                              —
                           
                           
                              Štabas padeda kurti doktrinų (koncepcijų) visumą, remdamasis civilinių–karinių operacijų ir pratybų patirtimi;
                           
                        
                              —
                           
                           
                              Štabas rengia koncepcijas ir procedūras ES operacijų centrui ir užtikrina, kad operacijų centro personalą, įrenginius ir įrangą būtų galima panaudoti operacijoms, pratyboms ir mokymui ir jie būtų tam parengti;
                           
                        
                              —
                           
                           
                              Štabas išlaiko, atnaujina ir pakeičia ES operacijų centro įrangą bei prižiūri patalpas.
                           
                        
            a)   Papildomos užduotys krizių valdymo situacijose
      
                  —
               
               
                  Štabas prašo iš žvalgybos organizacijų konkrečios informacijos ir ją apdoroja, prašo kitos reikiamos informacijos iš visų turimų šaltinių ir ją apdoroja;
               
            
                  —
               
               
                  Štabas remia ESKK, pastarajam prisidedant prie PSK Pradinio planavimo gairių ir Planavimo direktyvų;
               
            
                  —
               
               
                  Štabas kuria karinius strateginius pasiūlymus ir nustato jų prioriteto tvarką; remdamasis šiais pasiūlymais ESKK kariniais klausimais pataria PSK:
                  
                              —
                           
                           
                              apibrėžia pirminius bendruosius pasiūlymus;
                           
                        
                              —
                           
                           
                              atitinkamai naudojasi planavimo parama iš išorinių šaltinių, kurie išanalizuos ir toliau detalizuos šiuos pasiūlymus;
                           
                        
                              —
                           
                           
                              įvertina šio detalesnio darbo rezultatus ir paveda atlikti tolesnį reikalingą darbą;
                           
                        
                              —
                           
                           
                              pateikia ESKK bendrą įvertinimą, kuriame nurodo atitinkamus prioritetus ir rekomendacijas;
                           
                        
            
                  —
               
               
                  Štabas, derindamas veiksmus su nacionaliniais planavimo štabais ir atitinkamai su NATO, nustato pajėgas, kurios galėtų dalyvauti galimose ES vadovaujamose operacijose;
               
            
                  —
               
               
                  Štabas padeda operacijos vadui atlikti techninius pasikeitimus su trečiosiomis šalimis, siūlančiomis karinį indėlį ES vadovaujamoje operacijoje, ir parengti pajėgų formavimo konferenciją;
               
            
                  —
               
               
                  Štabas toliau stebi krizines situacijas;
               
            
                  —
               
               
                  Pasitelkus civilinę–karinę grupę atliekamos užduotys:
                  
                              —
                           
                           
                              Išorės ir politinių–karinių reikalų generalinio direktorato (DG E) prašymu Europos Sąjungos karinio štabo generaliniam direktoriui (DGEUMS) štabas padeda vykdyti reagavimo į krizes politinį–karinį strateginį planavimą, už kurį atsako DG E (rengia krizių valdymo koncepciją, bendruosius veiksmus ir t. t.);
                           
                        
                              —
                           
                           
                              Štabas padeda vykdyti reagavimo į krizes strateginį jungtinių civilinių–karinių operacijų planavimą, rengdamas strateginius pasiūlymus, kaip numatyta krizių valdymo procedūrose. Už šį planavimą tiesiogiai atsako Europos Sąjungos karinio štabo generalinis direktorius ir DG E ir jis priklauso bendrai Generalinio Sekretoriaus–vyriausiojo įgaliotinio kompetencijai;
                           
                        
                              —
                           
                           
                              DG E prašymu Europos Sąjungos karinio štabo generaliniam direktoriui štabas padeda vykdyti reagavimo į krizes civilinį strateginį planavimą, už kurį atsako DG E (rengia policijos strateginį pasiūlymą, civilinį strateginį pasiūlymą, ir t. t.).
                           
                        
            b)   Papildomos užduotys operacijų metu
      
                  —
               
               
                  ES karinis štabas, vadovaujamas ESKK, nuolat stebi operacijas visais kariniais aspektais. Kartu su paskirtu operacijos vadu jis vykdo strateginę analizę, padėdamas ESKK patarti už strateginį vadovavimą atsakingam PSK;
               
            
                  —
               
               
                  Atsižvelgdamas į politinius ir veiklos pokyčius, štabas teikia ESKK naujus pasiūlymus, kuriais remiantis ESKK pataria PSK kariniais klausimais;
               
            
                  —
               
               
                  Štabas padeda stiprinti pagrindinį branduolį ir prireikus toliau plėsti ES operacijų centrą;
               
            
                  —
               
               
                  Pasitelkus civilinę–karinę grupę atliekamos užduotys:
                  
                              —
                           
                           
                              Štabas sudaro ES operacijų centro nuolatinį pagrindinį branduolį;
                           
                        
                              —
                           
                           
                              Štabas padeda koordinuoti civilines operacijas. Tokių operacijų vykdymas priklauso DG E kompetencijai. Štabas padeda planuoti, remti (įskaitant galimą karinių priemonių panaudojimą) ir vykdyti civilines operacijas (strateginis lygmuo lieka DG E kompetencijoje).
                           
                        
            5.   Veiklos organizavimas
      
                  —
               
               
                  Štabas savo darbe vadovaujasi ESKK kariniais nurodymais ir jam atsiskaito;
               
            
                  —
               
               
                  ES karinis štabas yra Tarybos sekretoriato departamentas, tiesiogiai priskirtas Generaliniam Sekretoriui–vyriausiajam įgaliotiniui, glaudžiai bendradarbiaujantis su kitais Tarybos sekretoriato departamentais;
               
            
                  —
               
               
                  ES kariniam štabui vadovauja Europos Sąjungos karinio štabo generalinis direktorius, trijų žvaigždžių generolas;
               
            
                  —
               
               
                  Štabą sudaro iš valstybių narių komandiruotas personalas, veikiantis pagal tarptautinius įgaliojimus, remiantis į Tarybos Generalinį Sekretoriatą komandiruojamiems nacionaliniams ekspertams ir kariniam personalui, taip pat iš TGS ir Komisijos komandiruojamiems valstybės tarnautojams taikomomis taisyklėmis. Siekiant pagerinti ES karinio štabo atrankos procesą valstybės narės skatinamos pateikti daugiau negu vieną kandidatūrą kiekvienoms pareigoms, dėl kurių teikiamas prašymas.
               
            
                  —
               
               
                  Kad atliktų visas misijas ir užduotis, ES karinis štabas yra organizuojamas, kaip nurodyta priedėlyje;
               
            
                  —
               
               
                  Krizių valdymo situacijose ar pratybose ES karinis štabas gali sukurti Krizių veiksmų komandas (KVK), remdamasis savo patirtimi, personalu ir infrastruktūra. Be to, prireikus, kreipdamasis į ESKK, štabas galėtų prašyti darbuotojų laikinam papildymui iš ES valstybių narių;
               
            
                  —
               
               
                  Gruodžio 13 d. Taryba pritarė civilinės–karinės grupės misijai, funkcijai ir veiklos organizavimui bei Operacijų centro struktūrai, o 2004 m. gruodžio 16–17 d. tai patvirtino Europos Vadovų Taryba. ESKK, pasitelkęs Europos Sąjungos karinio štabo generalinį direktorių, teiks nurodymus dėl civilinės–karinės grupės atliekamos karinės veiklos. Funkcinę atsakomybę už šios grupės indėlį į krizių valdymą civiliniais aspektais išlaiko DG E. Apie šią veiklą Krizių valdymo civilinių aspektų komitetui (CIVCOM) pranešama laikantis nustatytų krizių valdymo civilinių aspektų procedūrų.
               
            6.   Santykiai su trečiosiomis šalimis
      ES karinio štabo ir ES nepriklausančių Europos valstybių – NATO narių, kitų trečiųjų valstybių ir ES šalių kandidačių santykiai apibrėžiami atitinkamuose dokumentuose dėl ES santykių su trečiosiomis šalimis.
      
         (1)  Pirminiai sąvokų apibrėžimai:
      
                   
               
               
                  „Strateginis planavimas“ – planavimo veikla, kuri prasideda iškilus krizei ir baigiasi, kai ES politinės valdžios institucijos patvirtina karinį strateginį pasiūlymą arba jų komplektą. Strateginis procesas apima karinį situacijos vertinimą, politinės ir karinės sistemos apibrėžimą ir karinių strateginių pasiūlymų kūrimą.
               
            
                   
               
               
                  „Karinis strateginis pasiūlymas“ – galimas karinis veiksmas politinėje–karinėje sistemoje apibrėžtiems politiniams–kariniams tikslams pasiekti. Kariniame strateginiame pasiūlyme aprašomi karinio sprendimo principai, reikiami ištekliai ir apribojimai bei rekomendacijos dėl operacijos vado ir operacijos vadavietės pasirinkimo.
               
            
         PRIEDĖLIS
         ES KARINIO ŠTABO ORGANIZACINĖ SCHEMA
         
            
         SUTRUMPINIMAI
         A
         
                     ACOS
                  
                  
                     Štabo viršininko pavaduotojas
                  
               
                     ADMIN
                  
                  
                     Administracijos skyrius
                  
               C
         
                     CEUMC
                  
                  
                     Europos Sąjungos karinio komiteto pirmininkas
                  
               
                     CIS
                  
                  
                     Ryšių ir informacinių sistemų valdyba
                  
               
                     CIV/MIL Cell
                  
                  
                     Civilinė-karinė grupė
                  
               
                     CIVCOM
                  
                  
                     Krizių valdymo civilinių aspektų komitetas
                  
               
                     CMC SPT
                  
                  
                     Parama Europos Sąjungos karinio komiteto pirmininkui
                  
               
                     CMSP
                  
                  
                     Civilinio-karinio strateginio planavimo skyrius
                  
               
                     CONOPS
                  
                  
                     Operacijų koncepcija
                  
               
                     CRP/COP
                  
                  
                     Reagavimo į krizes planavimo (vykdomų operacijų) skyrius
                  
               D
         
                     DDG/COS
                  
                  
                     Generalinio direktoriaus pavaduotojas ir Europos Sąjungos karinio štabo viršininkas
                  
               
                     DGEUMS
                  
                  
                     Europos Sąjungos karinio štabo generalinis direktorius
                  
               
                     DOC/CON
                  
                  
                     Doktrinų ir koncepcijų skyrius
                  
               E
         
                     EUMC
                  
                  
                     Europos Sąjungos karinis komitetas (ESKK)
                  
               
                     EUMS
                  
                  
                     Europos Sąjungos karinis štabas (ES karinis štabas)
                  
               
                     EXE/TRG/ANL
                  
                  
                     Pratybų, mokymo ir analizės skyrius
                  
               
                     EX OFFICE
                  
                  
                     Vykdomoji tarnyba
                  
               F
         
                     FOR/CAP
                  
                  
                     Pajėgų ir pajėgumų kūrimo skyrius
                  
               I
         
                     INT
                  
                  
                     Žvalgybos valdyba
                  
               
                     INT POL
                  
                  
                     Žvalgybos politikos skyrius
                  
               
                     ITS
                  
                  
                     Informacinių technologijų ir saugumo skyrius
                  
               L
         
                     LEGAL
                  
                  
                     Patarėjas teisės klausimais
                  
               
                     LOG
                  
                  
                     Logistikos skyrius
                  
               
                     LOG/RES
                  
                  
                     Logistikos ir išteklių padalinys
                  
               O
         
                     OCPS
                  
                  
                     Operacijų centro nuolatinis personalas
                  
               
                     OHQ
                  
                  
                     Operacijų vadavietė
                  
               
                     OPLAN
                  
                  
                     Operacijų planas
                  
               
                     OPSCEN
                  
                  
                     Operacijų centras
                  
               
                     OPS/EXE
                  
                  
                     Operacijų ir pratybų padalinys
                  
               P
         
                     PERS
                  
                  
                     Sekretoriatas
                  
               
                     POL
                  
                  
                     Politikos skyrius
                  
               
                     POL/PLS
                  
                  
                     Politikos ir planavimo valdyba
                  
               
                     POL/REQ
                  
                  
                     Politikos ir reikalavimų skyrius
                  
               
                     PRD
                  
                  
                     Gamybos skyrius
                  
               R
         
                     REQ
                  
                  
                     Reikalavimų skyrius
                  
               
                     RES/SPT
                  
                  
                     Išteklių paramos skyrius
                  
               U
         
                     UN MLO
                  
                  
                     Jungtinių Tautų ryšių palaikymo karininkas